युएईका झापालीहरुको संयुक्त लगानी रहेको डृिम फ्युजन डिपार्टमेन्ट स्टोर असोज ३ गते बाट संचालन हुने । २ हजार भन्दा बढी किनमेल गर्नेलाई स्कुटी उपहार ।::Hamrodamak.com
युएईका झापालीहरुको संयुक्त लगानी रहेको डृिम फ्युजन डिपार्टमेन्ट स्टोर असोज ३ गते बाट संचालन हुने । २ हजार भन्दा बढी किनमेल गर्नेलाई स्कुटी उपहार ।
युएईमा रोजगारी गर्न गएका झापालीहरुले झापाको लक्ष्मीपुरमा एक मिनी मार्केट संचालन गर्ने भएका छन् । डृिम फ्युजन डिपार्टमेन्ट स्टोर नाम रहेको यो मार्केटको औपचारिक समुदघाटन असोज ३ गते बुधबार हुदैछ । ओपनिङ्कै दिनदेखि एक वर्षभित्रमा २ हजार रुपैयाँभन्दा बढीको किनमेल गर्नेहरु मध्ये एक जनालाई गोलाप्रथाबाट स्कुटी उपहार प्रदान गरिने मार्केट व्यवस्थापनले जानकारी दिएको छ ।
झापाली एकता बचत कोषको नाममा सन् २०१७ जनवरीदेखि वैदेशिक रोजगारीको सिलसिलामा युएईमा रहेका झापाली युवाहरुले कमाइको केही अंश नियमित बचत गर्दै जादा डृिम फ्युजन डिपार्टमेन्ट स्टोर स्थापना भएको हो । युएईमा मासिक रूपमा संकलन भएको पुजीमा केही थपथाप गरी ५० लाखको लगानीमा मार्केट सुरु गरिएको समुहका अध्यक्ष अशोक चापागाईंले बताएका छन् ।
यो मार्केटमा १९ जना झापालीहरुको बराबर लगानी रहेकोे र मासिक रूपमा युएईमा रकम संकलन गरी आवश्यकताअनुसार मार्केटमा लगानी थप्दै जाने योजना रहेको संचालक समुहका प्रमुख सल्लाहकार देवेन्द्र मिश्रले जानकारी दिएका छन् । मार्केटमा दैनिक जिवनमा प्रयोगमा आउने सम्पुर्ण सामग्रीहरुदेखि बिलासिताका सामग्रीहरुका साथमा लत्ताकपडा र खाद्यान्नहरु पनि उपलब्ध हुने मार्केटका इन्चार्ज वासु चापागाईंले जानकारी दिएका छन् ।
वैदेशिक रोजगारीबाट नेपाल फर्किएर आफै रोजगारदाता बन्ने सपना लिएर स्थापना भएको यो मार्केट संचालन समितिले आगामी ३ वर्षभित्रमा अन्य ३ स्थानमा शाखा विस्तार गर्ने लक्ष्य लिएको सन्चालक सदस्य रघुनाथ ढुंगेलले जानकारी दिएका छन् । हाल तीन जनाले रोजगारी पाएको उक्त मार्केटमा होम डेलिभरीको सुबिधा पनि निकट भबिस्यमा राखिने व्यवस्थापनले जनाएको छ ।
लामो समयदेखि युएईमा रोजगारी गरिरहेका झापालीहरुले कम्पनी रजिस्ट्रारको कार्यालयमा ड्रिम फ्युजन प्रालि दर्ता गरी झापामा एक मार्केट संचालन गर्न लागेको संचालक समुहकी उपाध्यक्ष बिनिता विमलीले बताएकी छन् ।
स्वदेशमै लगानी गर्ने उदेश्यले स्थापित यो कम्पनीको उदेश्य मार्केटिङ क्षेत्रमा आमूल परिवर्तन ल्याउने रहेको छ ।
मिनिमार्टबाट सुरुवात गरी सुपर मार्केट, हाईपर मार्केट हुदै मल सम्मको योजना रहेको ड्रिम फ्युजनका अध्यक्ष अशोक चापागाईले बताएका छन् । वैदेशिक रोजगारीबाट नेपाल फर्केपछि के गर्ने भनेर धेरै व्याक्तिहरु अलमल पर्छन र विकल्प नभेटेपछि फ़ेरि बिदेस फर्किन विवश हुन्छन् । त्यसैले स्वदेश फर्केपछी रोजगारी खोज्नु नपरोस र आफ्नै व्याबसायमा लाग्ने बातावरण होस भन्ने नै कम्पनीको उदेश्य रहेको संचालक सदस्य सनम दंगालले बताएका छन् ।
परदेशमा रहेर पनि एकता, नियमित वचत र सहकार्यको परिणाम स्वरुप यो डिपार्टमेन्टस्टोर स्थापना गर्न सकिएको बताउदै समुहका अध्यक्ष चापागाईंले देशको उन्नतिका लागि भासण गरेर होइन, उत्पादनमुलक र सकारात्मक काम गरेर देखाउनुपर्ने र परदेशमा बसेर पनि स्वदेशको आर्थिक विकासमा प्रत्यक्ष योगदान गर्न सकिने बताएका छन् । यो समुहका १९ मध्ये १ सदस्य बासु चापागाईं नेपाल फर्किएर मार्केट ब्यवस्थापन गरिरहेका छन् भने बाकी सदस्यहरु पनि शाखा विस्तारसँगै क्रमशः नेपाल फर्किने बताएका छन् ।